, който на 14 декември 2019 г. ще бъде отменен с Регламент (ЕС) 2017/625, и на ветеринарно-санитарните изисквания в съответствие с член 8, параграф 1 от Директива 2002/99/ЕО на Съвета
 4
 . В случаите, когато бе преценено за необходимо да бъдат спазени едновременно изисквания, свързани със здравето на хората и на животните, с Регламент за изпълнение (ЕС) 2016/759 на Комисията
 5
 , Регламент (ЕС) No 206/2010 на Комисията
 6
 , Регламент (ЕО) No 119/2009 на Комисията
 7
 , Решение 2007/777/ЕО на Комисията
 8
 , Решение 2003/779/ЕО на Комисията
 9
 и Регламент (ЕС) No 605/2010 на Комисията
 10
 бяха съставени общи списъци, обхващащи и двата аспекта.
 (4)Съставените от съображения за общественото здраве допълнителни списъци на трети държави или региони от тях, от които е разрешено въвеждането в Съюза на двучерупчести мекотели, бодлокожи, ципести, морски коремоноги и рибни продукти, са установени в Решение 2006/766/ЕО на Комисията
 11
 , прието на основание член 11, параграф 1 от Регламент (ЕО) No 854/2004.
 (5)Тъй като, считано от 14 декември 2019 г., Регламент (ЕО) No 854/2004 се отменя с Регламент (ЕС) 2017/625, и за да има един-единствен акт, съдържащ всички трети държави или региони от тях, които с оглед на храните и тяхната безопасност трябва да бъдат включени в списък, за да може от тях да се въвеждат на пазара на Съюза определени животни и стоки, е целесъобразно в настоящия регламент да се съставят списъци за тези животни и стоки.
 (6)Тъй като в контекста на прилагането на Регламент (ЕС) 2016/429 на Европейския парламент и на Съвета
 12
 понастоящем се провеждат обсъждания относно изискванията за съставяне от ветеринарно-санитарни съображения на списъци на трети държави или региони от тях за целите на въвеждането в Съюза на определени продукти от животински произход, е целесъобразно също така да се предвидят списъци за такива продукти от животински произход чрез въвеждане на кръстосани препратки към съществуващите списъци, съставени от ветеринарно-санитарни съображения, за да се избегне дублиране на списъците. Посочените списъци са съставени на основание Регламент (ЕО) No 854/2004 и Директива 2002/99/ЕО на Съвета по искане на съответните трети държави. За да бъдат включени третите държави в списъците, техните компетентни органи са предоставили подходящи гаранции, по-специално по отношение на съответствието или еквивалентността със законодателството на Съюза в областта на храните и организацията на компетентните органи на третите държави. Поради това не е необходима повторна оценка на спазването на тези условия в съответствие с Регламент (ЕС) 2017/625.
 (7)Целесъобразно е да се поддържат списъци за целите на Регламент (ЕС) 2017/625 във връзка с храните и тяхната безопасност, които да бъдат общи със съществуващите списъци, изготвени от ветеринарно-санитарни съображения, и да се следва координиран подход, като в списъците се включват трети държави и региони от тях само ако е била одобрена програма за контрол на остатъци в съответствие с Директива 96/23/ЕО на Съвета
 13
 , когато е приложимо.
 (8)С Регламент (ЕО) No 853/2004 на Европейския парламент и на Съвета
 14
 се определят изисквания за стопанските субекти в областта на храните, които внасят продукти от животински произход и съставни продукти. По-специално в него се предвижда, че стопанските